n_a

Niliamka nikiwa mwenye furaha tele, ilikuwa kila kijana alihakikisha
  kuwa hachelewi kufika kwenye uga wa Nyamirambo, kujionea na kutazama
  kipute kilichokuwa kikigaragazwa ili kutua taji la kilabu bingwa
  nchini. Aidha timu hizo zilikuwa ziking’ang’ania kombe la mbunge wa
  eneo hilo Mwadhama Sokoine. Mashabiki na maashiki wengine walikuuja
  kwa pikipiki na magari huku wengine wakipiga milundi, chambilecho
  wahenga kila ndege huruka kwa ubawa wake. Utiriri wa watu ulijaa na
  kujazana kama mchanga baharini, huku ukiimba nyimbo za uaminifu na
  mzalendo wa timu zao simba na chui.

  Kufumba na kufumbua wachezaji wa timu mbili, walijitosa uwanjani
  wakiwa kwenye mavazi yao rasmi tayari kwa mchuano uliyo subiriwa kwa
  hamu na ghamu. Mashabiki nao hawakuachwa nyuma. Punde tu wachezaji hao
  walipofika, walianza kuwashangilia kwa vifijo na nderemo. Walipuliza
  vuvuzela, tarumbeta na nzumari.

  Nilibeba roho mkononi huku nikitokwa na kijasho chembamba kwenye paji
  la uso wangu. Nao mashabiki walinyamaa kama kaburi lifunikapo maiti
  ama labda walinyang’anywa ndimu! Timu ya simba ilijitahidi kwa udi na
  uvumba lakini lo! Jitihada zao ziliambulia patupu kwa kutoona lango la
  wapinzani mpaka kipindi cha kwanza kikakatika.

  Naam hayawi hayawi uwa, katika dakika ya ishirini na nane, mchezaji wa
  timu yetu wa kiungo cha kati alimpokeza mwenzake pasi naye huyo
  akapatia udongo ule maki kwa kumi na kombora liliomuacha kipa
  akizidaka nyasi kwenye mkono wake. Alhamdulilahi, baada ya bao hilo
  hata kable dakika ya pili kuunga ya tatu, mshambulizi wa timu ya simba
  nambari tisa, alisukuma mkwaju uliokuwa na shabaha ya kuingia ndani ya
  wavu na kumjeruhi kipa goooor! Hiyo ndiyo sauti ya mashabiki
  iliyosikika ama kweli kutangulia si kufika, mechi iliisha tukiwa kifua
  mbele kwa mabao mawili kwa moja. Huu ndio mchezo mkali ambao sitawahi
  sahau daima dawamu.